અમદાવાદ: જો તમે વિદેશ જવા માટે ઓનલાઈન વેબસાઈટ પરથી ટ્રાવેલ એજન્સીઓનો સંપર્ક કરી ટૂરમાં જાઓ છો તો તમે ચેતી જજો, કારણ કે ઓનલાઈન ટૂરની વેબસાઈટ પરથી વિદેશ લઈ જવાના બહાને છેતરપિંડીનો કિસ્સો સામે આવ્યો છે. મોટેરા વિસ્તારમાં રહેતા અને મુંબઈ ઓએનજીસીમાં ચીફ એન્જિનિયર અને તેમના િમત્રોને વિદેશ લઈ જવાના બહાને રૂ.પાંચ લાખ પડાવી ટૂરમાં ન લઈ જઈ છેતરપિંડીની ફરિયાદ ચાંદખેડા પોલીસ સ્ટેશનમાં નોંધાઈ છે. પોલીસે આ અંગે ગુનો નોંધી તપાસ હાથ ધરી છે.